نشيد الملك فؤاد

نشيد الملك فؤاد
   كلمات 
يحيى الملك ويدوم صفاه..... يحيى الملك ويدوم صفاه

ملك الملوك يدوم عـلاك.....امل الوجـــود هو رضاك

الله يـــــــزيدك فى بهاك.... للأمه فى كل الدهـــــــور

فى عز دايم وصفو تامم..... يحيى الملك ويدوم صفاه

مولاى يا صاحب الجلاله....يامن ضمنــت لنا العداله

رب الكرم رب البســاله ...عصرك يفوق كل العصور

فى علم زاهر ورقى باهر.. يحيى الملك ويدوم صفاه

كرمك عظيم عم البلاد....واتمتعت فيه العبـــــــــــاد

والسعدوالخيرفى ازدياد...ومن عطاك فوتنـــا البدور

مافيش مثاله عز وجلاله... يحيى الملك ويدوم صفاه

شعبك يحبك يا مليك ....ملتف حولك امله فيـــــــك

يا مليك القطر احنا اليك ...اخلاصنا ممزوج بالشعور

فى حب وافى وفى قلب صافى.. يحيى الملك ويدوم صفاه

ياربنا زيدله فى مجده ....واحفظ فاروق ولى عهده

وبلغه غايته وقصده .....حتى تدوم مصر فى سرور

رب السياسه محيي الدراسه .. يحيى الملك ويدوم صفاه
 شوف كمان 

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى